**ANUNȚ PENTRU SOLICITAREA DE EXPRESII DE INTERES**

**INSPECTORATUL GENERAL PENTRU SITUAȚII DE URGENȚĂ,**

**Unitatea de Implementare a Proiectului privind „Îmbunătățirea Managementului Riscului de Dezastre”**

**Acord de Împrumut BIRD nr. 8892-RO**

Denumire servicii: Servicii de consultanță pentru realizarea de **"Expertize tehnice în construcții pentru construcțiile existente - PACHETUL 7 – 3 clădiri** (RO-GIES-244792-CS-CQS)

Denumire servicii: Servicii de consultanță pentru realizarea de **"Expertize tehnice în construcții pentru construcțiile existente - PACHETUL 8 – 2 clădiri** (RO-GIES-244796-CS-CQS)

România a primit un împrumut de la Banca Internațională pentru Reconstrucție și Dezvoltare pentru a sprijini implementarea Proiectului privind îmbunătățirea managementului riscului de dezastre și intenționează să aloce o parte din fondurile acestui împrumut pentru finanțarea prezentelor servicii de consultanță.

Serviciile de consultanță („Serviciile”) constă în realizarea de*”****Expertize tehnice în construcții*** *pentru construcțiile existente:*

* ***PACHETUL 7*** *- Detașamentul de Pompieri Aiud din cadrul Inspectoratului pentru Situații de Urgență ”Unirea” al județului Alba; Secţia de Pompieri Mediaș din cadrul Inspectoratului pentru Situații de Urgență ”Cpt. Dumitru Croitoru” al județului Sibiu; Detașamentul de Pompieri Turda din cadrul Inspectoratul pentru Situații de Urgență ”Avram Iancu” al județului Cluj*.
* ***PACHETUL 8*** *- Detașamentul de Pompieri Salonta din cadrul Inspectoratului pentru Situații de Urgență ”Crișana”; Detașamentul de pompieri Ineu din cadrul Inspectoratului pentru Situații de Urgență ”Vasile Goldiș” al județului Arad;*

Informații detaliate suplimentare, inclusiv despre perioada derulării acestor Servicii, sunt furnizate în Termenii de Referință (ToR) publicați pe site-ul Inspectoratului General pentru Situații de Urgență <https://www.igsu.ro/InformatiiPublice/AnunturiAchizitii>.

Inspectoratul General pentru Situații de Urgență prin Unitatea de Implementare a Proiectului invită firmele de consultanță eligibile (”Consultanții”) să-și manifeste interesul pentru prestarea Serviciilor din cadrul oricăruia dintre cele două PACHETE de mai sus. Pentru fiecare PACHET de care sunt interesați, Consultanții vor transmite Expresii de Interes prin care vor furniza informații care să demonstreze că au calificările necesare și experiența relevantă pentru prestarea Serviciilor din cadrul pachetului respectiv. De asemenea, Expresiile de Interes trebuie să conțină și informații detaliate privind adresa, date de contact (persoană, email, telefon), numărul de înregistrare și țara, precum și informații privind profilul Consultantului.

Criteriile de selecție pentru evaluarea Expresiilor de Interes sunt:

**Calificări și experiență generale – 20 puncte;**

1. Firma sau cel puțin unul dintre asociați, în cazul asocierii, să aibă ca principal domeniu de activitate înregistrat la Registrul Comerțului codul CAEN 7112 - Activităţi de inginerie și consultanță tehnică legate de acestea, sau codul CAEN 7111 - Activităţi de arhitectură; **(PACHET 7 & 8)**
2. Minim 5 ani experiență în prestarea de servicii de consultanță în domenii ca: proiectare construcții, expertiză tehnică proiectare/execuție construcții, verificare tehnică proiectare, etc.;

**Experiență specifică – 50 puncte;**

1. Minim 5 contracte finalizate cu succes în ultimii 5 ani privind efectuarea de expertize tehnice în România. Expertizele tehnice finalizate cu succes în ultimii 5 ani pentru clădiri din clasa de importanță I vor fi considerate un avantaj; **(PACHET 7 & 8)**
2. Expertizele Tehnice efectuate în zonele geografice (inclusiv județele învecinate) în care sunt amplasate construcțiile care fac obiectul prezenților Termeni de Referință pot fi considerate un avantaj; **(PACHET 7 & 8)**
3. Finalizarea cu succes a **cel puțin 3 expertize tehnice** de complexitate similară într-un interval de 2 luni de execuție, în ultimii 3 ani, va fi considerată un avantaj **(doar PACHET 7)**
4. Finalizarea cu succes a **cel puțin 2 expertize tehnice** de complexitate similară într-un interval de 2 luni de execuție, în ultimii 3 ani, va fi considerată un avantaj; **(PACHET 8)**

**Disponibilitate experți cheie\* – 30 puncte**

1. Consultantul va pune la dispoziție o echipă de specialiști cu experiența și calificările necesare executării cu succes a serviciilor, echipă care va include cel puțin următorii experți cheie: **Manager Proiect, Expert Tehnic Atestat domeniile A1, A2**. Poziția de Manager Proiect poate fi cumulată cu poziția de Expert Tehnic Atestat, dar se va considera un avantaj punerea la dispoziție de către Consultant a unui specialist distinct pentru poziția de Manager Proiect. **(PACHET 7 & 8)**

În vederea demonstrării îndeplinirii cerințelor de experiență și calificare de mai sus, Consultantul va furniza:

* Certificat Constatator eliberat de Registrul Comertului, valabil la data limită de depunere a Expresiilor de Interes;
* o listă cu contractele relevante din ultimii 5 ani din care să reiasă numărul de expertize tehnice per contract, perioada de execuție, tipul de clădiri expertizate, inclusiv următoarele caracteristici ale clădirii: încadrarea în clasele de importanță, suprafețele desfășurate și regimul de înălțime al clădirilor. Se vor prezenta procese verbale de recepție sau echivalent cel puțin pentru contractele care demonstrează experiența similară minimă solicitată. Referințele primite de la beneficiarii Rapoartelor de Expertiză Tehnică vor fi considerate un avantaj;
* o listă cu echipa de specialiști propusă, menționând cel puțin: poziția fiecăruia, calificările și experiența profesională relevante, contribuția la prestarea prezentelor servicii. Lista va fi însoțită și de certificatele experților tehnici atestați, valabile cel putin 6 luni după momentul depunerii expresiei de interes, precum și de orice alte certificate/atestări ale personalului propus.

***NOTĂ:***

*\*Având în vedere că Serviciile din cadrul celor 2 pachete se vor desfășura în paralel, în situația în care un Consultant depune Expresii de Interes pentru mai multe pachete,* ***echipa de experți cheie propusă va fi diferită pentru fiecare pachet****.*

Se atrage atenția Consultanților interesați asupra secțiunii III, 3.14, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (<http://pubdocs.worldbank.org/en/659511533066042959/Procurement-Regulations-2017.pdf>) (”Regulamentul de achiziții”), care stipulează politica Băncii Mondiale cu privire la *conflictul de interese*. În plus, vă rugăm să verificați și prevederile secțiunii III, paragrafele 3.21, 3.22 și 3.23 din ”Regulamentul de achiziții” cu privire la *eligibilitate*, care se referă, printre altele, la eligibilitatea companiilor sau instituțiilor de stat din țara Împrumutatului, cât și a funcționarilor guvernamentali sau funcționarilor publici din țara Împrumutatului, în cadrul contractelor de consultanță.

Consultanții se pot asocia cu alte firme pentru a-și îmbunătăți calificările, dar trebuie să indice dacă forma de colaborare este asociere sau subconsultanță. În cazul selectării unei asocieri, toți partenerii vor fi responsabili solidar și nelimitat pentru întregul contract.

Consultantul va fi selectat utilizând procedura ”Selecţie pe baza Calificărilor Consultantului (CQS –Consultant’s Qualifications based Selection) în conformitate cu prevederile Regulamentul Băncii Mondiale privind finanțarea proiectelor de investiții, ediția iulie 2016, revizuit în noiembrie 2017 (Procurement Regulations for IPF Borrowers, July 2016, revised November 2017 <http://pubdocs.worldbank.org/en/659511533066042959/Procurement-Regulations-2017.pdf>)

Consultanţii interesați pot obţine informaţii suplimentare prin e-mail la adresele, [simona.salaci.uip@igsu.ro](mailto:simona.salaci.uip@igsu.ro), [marcela.vladareanu.uip@igsu.ro](mailto:marcela.vladareanu.uip@igsu.ro).

Expresiile de interes vor fi transmise în scris, în limba română, la adresele de e-mail: [simona.salaci.uip@igsu.ro](mailto:simona.salaci.uip@igsu.ro), [marcela.vladareanu.uip@igsu.ro](mailto:marcela.vladareanu.uip@igsu.ro) , până la data de **12 august 2021.**